Diari Oficial de la Generalitat Valenciana


Sumari del DOGV 1083, del 12-06-1989 (1989/814157)

DECRET 70/1989, de 15 de maig, del Consell de la Generalitat Valenciana, sobre regulació del personal docent en llocs d'Administració Educativa.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/15/70/dof/vci/html**

### Dades del document

Número de DOGV
:   1083

Data del DOGV
:   12-06-1989

Secció del DOGV
:   DISPOSICIONS GENERALS

Número del document
:   1989/814157


Data del document
:   15-05-1989

Organisme emissor
:   Conselleria d'Administració Pública

Tipus de document
:   Decret

Decret 70/1989, de 15 de maig, del Consell de la Generalitat Valenciana, sobre regulació del personal docent en llocs d'Administració Educativa.  
La Llei de la Generalitat Valenciana 10/1985, de 31 de juliol, de la Funció Pública Valenciana, estableix en l'article 1r, apartat 2, que mitjançant Decret del Consell de la Generalitat Valenciana s'adequarà la Llei a les característiques del personal docent, entre altres.  
Per altra banda, la disposició addicional quinzena, apartat 4, de la Llei de Mesures per a la Reforma de la Funció Pública, en la redacció donada per la Llei 23/1988, de 28 de juliol, declarada bàsica per l'article 1r d'aquesta norma, assenyala que el personal docent podrà ocupar llocs de treball en l'Administració Educativa, d'acord amb el que determinen les respectives relacions de llocs de treball, sense consolidar el grau personal.  
Convé, per tant, regular les competències pel que fa a la gestió i resolució dels assumptes relatius al personal destinat en llocs reservats a Administració Educativa.  
Per aquesta raó, a proposta conjunta dels Consellers de Cultura, Educació i Ciència i d'Administració Pública, prèvia deliberació del Consell de la Generalitat Valenciana, en sessió del dia 15 de maig de 1989,  
DECRETE:  
Article primer  
En les relacions de llocs de treball de l'Administració de la Generalitat Valenciana i els seus Organismes Autònoms s?especificaran aquells llocs de treball que puguen ser ocupats per personal docent.  
Article segon  
El personal docent que reunesca els requisits exigits en les respectives convocatòries podrà participar en la provisió dels llocs així classificats de l'Administració Educativa.  
Mentre ocupen aquests llocs, els serà d'aplicació la normativa de Funció Pública de la Generalitat Valenciana, i la gestió i resolució dels assumptes relatius a aquest correspondrà a la Conselleria d'Administració Pública.  
Article tercer  
El funcionari docent, que ocupe llocs classificats d'Administració Educativa, restarà en la situació d'actiu.  
Article quart  
En aquells casos que el sistema de provisió del llocs siga el de lliure designació tindran dret a la reserva de la plaça de naturalesa docent que estigueren exercint, si s'hagués ocupat en propietat definitiva.  
En aquells casos en què el sistema de provisió siga el concurs, tindran dret preferent a la localitat de la plaça de naturalesa docent que estigueren exercint, si s'hagués ocupat en propietat definitiva.  
Article cinqué  
Aquells funcionaris docents que, ocupen llocs d'Administració Educativa, el sistema de provisió dels quals hagués estat el concurs, que hi cessen, restaran destinats provisionalment per la Conselleria de Cultura, Educació i Ciència en la localitat el dret de la qual els reconeix l?article quart, i haurà de concursar per tal d'obtenir la destinació definitiva en el primer concurs generals de trasllats, en què hauran de sol·licitar tots els Centres de la localitat.  
En el cas de no obtenir destinació definitiva en la localitat estaran obligats a participar en el concurs següent.  
Cas de no sol·licitar tots els Centres de la localitat i no obtenir-hi destinació, perdran el dret preferent reconegut a l'article quart i seran destinats amb caràcter forçós en el concurs general de trasllats.  
DISPOSICIO TRANSITORIA  
El personal docent que haja accedit, per convocatòria pública o nomenament confirmat per la Direcció General de li Funció Pública, a llocs de treball de naturalesa no docent podran continuar ocupant-los, quedant, mentre hi presten servei, en la situació que descriu els articles tercer i quart d'aquest Decret.  
DISPOSICIONS FINALS  
Primera  
Els Consellers d'Administració Pública i de Cultura, Educació i Ciència dictaran, en l?àmbit de les seues respectives competències, les disposicions necessàries per tal d'aplicar e que disposa aquest Decret.  
Segona  
Aquest Decret vigirà el mateix dia de la publicació al Dia Oficial de la Generalitat Valenciana.  
València, 15 de maig de 1989.  
El President de la Generalitat  
JOAN LERMA I BLASCO  
El Conseller d'Administració Pública,  
JOAQUIM AZAGRA I ROS   
El Conseller de Cultura, Educació i Ciència,  
CIPRIA CISCAR I CASABAN


Còpia Permalink ELI